open-index/open-wikipedia-markdown huggingface dataset:
Abdullah C.D

**Abdullah C.D** atau nama sebenarnya, **Che Dat bin Anjang Abdullah** (juga dieja sebagai **Cik Dat Anjang Abdullah**; 2 Oktober 1923 – 13 Januari 2024) merupakan seorang ahli Parti Komunis Malaya (PKM). Beliau dilahirkan di Lambor Kanan, Parit, Perak Darul Ridzuan pada 2 Oktober 1923. Seperti juga Rashid Maidin dan Chin Peng, Abdullah juga berkahwin dengan seorang gadis Cina yang juga menjadi ahli Parti Komunis Malaya. Beliau meninggal dunia pada 13 Januari 2024.

## Biografi
Abdullah berasal dari Lambor Kiri, Perak. Beliau mendapat pendidikan sehingga darjah lima Sekolah Melayu Parit, sebelum menyambungkan pelajaran di Sekolah Inggeris Tapah. Kemudian, beliau belajar di Sekolah Inggeris Clifford di Kuala Kangsar setakat darjah tujuh sebelum berhenti apabila Perang Dunia Kedua meletus.

Beliau menyertai Parti Komunis Malaya pada tahun 1948 dan sejak itu berjuang dengan senjata di dalam hutan menentang penjajahan British di Tanah Melayu. Nama Tanah Melayu ditukar nama kepada Malaysia setelah bergabung dengan Sarawak dan Sabah pada tahun 1963.

Abdullah C.D dilantik menjadi Komander Rejimen Ke-10 PKM mengetuai pasukan komunis Melayu bergerak di sekitar kawasan Narathiwat di sempadan Malaysia–Thailand dan di dalam hutan Kelantan, dan menerima arahan secara langsung daripada pemimpin nombor 1, Chin Peng.

Pada tahun 1989, pihak PKM telah meletak senjata dan keluar dari hutan di sempadan Thailand untuk menandatangani perjanjian damai yang dikenali sebagai Rundingan Damai Haadyai di Hat Yai, Thailand. Selepas perjanjian Perdamaian Haadyai antara pihak kerajaan Malaysia dan kerajaan Thailand, beliau dan kebanyakan anggota PKM termasuk isterinya, Suriani Abdullah, tidak lagi mengikat diri dengan polisi perjuangan bersenjata. Semua senjata simpanan turut dimusnahkan sejajar dengan perjanjian tersebut. Bekas Setiausaha Agung PKM, Chin Peng telah datang menemui mereka beberapa hari sebelum rundingan perdamaian itu lalu menyatakan maklum balas daripada ahli-ahli PKM yang sendiri bersetuju sebulat suara untuk menamatkan peperangan. Suriani mendakwa bahawa persetujuan ini ialah penyelesaian terhormat, bukannya penyerahan diri.

Kini, Abdullah menjadi pemimpin kepada 436 orang penduduk di Kampung Banchulabhorn Pattana 12 di daerah Sukhirin, selatan Thailand yang kebanyakannya mengusahakan tanaman getah serta bercucuk tanam untuk menyara kehidupan. Beliau turut memegang kewarganegaraan negara Thai.

## Kematian
Beliau meninggal dunia pada pukul 9.29 pagi 13 Januari 2024 di  Kampung Perdamaian Sukhirin, Narathiwat, Thailand.

## Rujukan
  

## Pautan luar
* Memoir Abdullah CD
Perlombongan

**Perlombongan** ialah aktiviti mengeluarkan galian atau bahan geologi berharga lain dari bumi. **Pelombong** bermaksud orang yang mengerjakan lombong. **Lombong** bermaksud lubang atau gelombong iaitu sebuah lubang seperti terowong dari sebuah bukit atau dari sebuah tebing.

Bijih yang dapat dilombong termasuklah logam, batu arang dan syal minyak, permata, batu kapur dan batu dimensi, garam batu dan potasy, batu kerikil dan tanah liat. Perlombongan diperlukan untuk mendapat sebarang bahan yang tidak dapat ditanam melalui proses pertanian, atau dibuat tiruan dalam makmal atau kilang. Perlombongan dalam erti yang lebih meluas termasuk pengeluaran sebarang sumber tak boleh dibaharui seperti petroleum, gas asli atau malah air.

## Lihat juga

* Kesan perlombongan ke atas alam sekitar
* Perlombongan asteroid

## Rujukan
Rundingan Damai Baling 1955

**Rundingan Damai Baling** merupakan perundingan antara Kerajaan Persekutuan Tanah Melayu dengan Parti Komunis Malaya (PKM). Rundingan ini diadakan di *Baling English School* (sekarang Sekolah Kebangsaan Tunku Putra) di Baling, Kedah Darul Aman, Malaysia pada 28 dan 29 Disember 1955. 

Wakil kerajaan persekutuan terdiri daripada Tunku Abdul Rahman, Tun Tan Cheng Lock dan David Marshall (selaku Ketua Menteri Singapura) sementara wakil PKM terdiri daripada Chin Peng, Chien Tien dan Rashid Maidin. 

## Sebelum rundingan
Parti Perikatan berjaya dalam pilihan raya umum di Tanah Melayu pada bulan Julai 1955. Pada bulan September 1955, kerajaan menabur 40 juta risalah "Tawaran Menyerah Diri" serta 12,000 pas pengampunan beramai-ramai ke dalam hutan melalui kapal terbang. Tawarannya berbunyi: "Kalau kamu menyerah diri, keluar dari hutan, kamu tidak akan dihukum kerana kesalahan yang kamu lakukan berhubung darurat."

Pada September 1955, sepucuk surat dihantar oleh PKM dan ditandatangani oleh Ng Heng dari Kampung Kelian Intan, Keroh di Perak. Surat itu menyatakan tawaran rundingan kepada Ketua Menteri Persekutuan Tanah Melayu, Tunku Abdul Rahman. Ng Heng sebenarnya ialah nama samaran Chin Peng 

*Tambahan fakta sebelum rundingan Baling*
Tunku juga mengutuskan sepucuk surat kepada Chin Peng melalui orang perantaraan Tunku yang bernama Mohd Taib @ Mat Taib Bin Mat Jusoh. Artikel mengenai perutusan ini pernah diterbitkan di dada akhbar pada tahun 1996.(Boleh hubungi 0195872089 untuk kebenaran fakta)

Proses rundingan antara Kerajaan Perikatan dengan PKM kemudian berlangsung selama dua hari pada 28 dan 29 Disember di Baling, Kedah. Chin Peng berjanji meletakkan senjata jika PKM diiktiraf dan kebebasan mereka tidak disekat. Tunku bagaimanapun menegaskan PKM perlu menyerah kalah. 

Tawaran Chin Peng juga tidak dihiraukan oleh Kerajaan Perikatan kerana PKM sudah lemah. Tambahan pula, kerajaan dengan bantuan tentera negara-negara Komanwel hampir melumpuhkan pemberontakan bersenjata komunis di dalam hutan. Rundingan dengan komunis yang mahu PKM diiktiraf sebagai sebuah parti bebas dianggap tidak wajar oleh Kerajaan Perikatan.

Tiada kata sepakat dicapai selepas rundingan kerana PKM enggan menerima pelan damai kerajaan dan meneruskan gerakan bersenjata. Tunku telah menarik balik tawaran pengampunan pada bulan Februari 1956.

## Kesan

Proses rundingan di Baling itu boleh dianggap sebagai antara usaha terakhir Kerajaan Perikatan menyakinkan pihak British bahawa rakyat tempatan layak memerintah dan bersedia untuk menuntut kemerdekaan. Selepas beberapa hari pertemuan bersejarah itu berlangsung, Tunku terus berangkat ke London untuk meneruskan rundingan kemerdekaan dengan British.

Selain itu, sekiranya Parti Komunis Malaya memberi tekanan kepada pihak British, sudah pasti pihak British tidak akan melepaskan Tanah Melayu untuk merdeka kerana sekiranya Tanah Melayu jatuh ke tangan komunis, hal ini akan menjejaskan bekalan bahan mentah yang amat diperlukan British bagi membangunkan semula industri mereka selepas Perang Dunia II.

## Lihat juga
* Rundingan Damai Haadyai 1989

## Pautan luar
Rundingan Damai Baling
Gunung Balamba

Gunung Gunung Balamba
imej:Gunung Balamba|thumb|center|250px|Gambar Balamba.
*Gambar *
Maklumat ringkas


Nama:Gunung Balamba
Tinggi:1572
Daerah:Pamona Selatan
Regensi:Poso
Pulau:Sulawesi Tengah
Negara:Indonesia

Maklumat lanjut

Tambah maklumat lanjut 
di sini jika ada.



## Pengenalan
Gunung Balamba adalah sebuah gunung yang terletak di daerah Pamona Selatan, regensi Poso, pulau Sulawesi, Indonesia.

Gunung Balamba mempunyai ketinggian setinggi 1572 meter.

## Ulasan

Lihat juga Daftar gunung di Sulawesi

## Pautan luar
*
Gunung Balukang

Gunung Balukang
imej:Gunung Balukang|thumb|center|250px|Gambar Balukang.
*Gambar *
Maklumat ringkas


Nama:Gunung Balukang
Tinggi:2580
Daerah:Dampelas Sojol
Regensi:Donggala
Pulau:Sulawesi Tengah
Negara:Indonesia

Maklumat lanjut

Tambah maklumat lanjut 
di sini jika ada.



**Gunung Balukang** merupakan sebuah gunung yang terletak di daerah Dampelas Sojol, regensi Donggala, pulau Sulawesi, Indonesia.

Gunung Balukang mempunyai ketinggian setinggi 2580 meter.

## Ulasan

Lihat juga Daftar gunung di Sulawesi

## Pautan luar
*
Sistem komputer

**Sistem komputer** merupakan satu gabungan perisian dan perkakasan komputer yang saling berkaitan memproses data secara bermakna diarahkan aturcara yang dimasukkan. Sebagai contoh, komputer peribadi atau PC merupakan satu sistem komputer yang mudah. Manakala Internet merupakan satu sistem komputer yang agak rumit.

Komputer yang paling mudah pun dikira sebagai satu sistem komputer, kerana kedua-dua komponennya (perisian dan perkakasan) perlu bekerjasama. Dan bila berkata tentang sistem komputer, satu perkara yang turut diperkatakan ialah "saling sambungan" (*interconnection*). Kebanyakan sistem komputer saling bersambung/berhubung untuk menjadi sistem yang lebih besar. Penyambungan ini boleh menjadi rumit disebabkan oleh ketakserasian antara perisian-perisian dan perkakasan-perkakasan sistem tersebut.

Pereka sesuatu sistem komputer mungkin tidak mengambil kira faktor sambungan produk mereka dengan sistem lain, contohnya Mac dengan PC. Menjadi tugas penyelia sistem (*systems administrator*) untuk menghubungkan pelbagai komputer menggunakan satu set peraturan dan kekangan yang dipanggil protokol; yang mentakrifkan "pandangan luar" (*outside view*) sistem tersebut. Pandangan luar inilah yang menentukan bagaimana satu sistem bersambung dengan sistem yang lain. Jika dua sistem mempunyai pandangan luar yang sama, maka ia boleh saling bersambung dan menjadi sistem komputer yang lebih besar.

"Pandangan luar" ini biasanya mempunyai piawai tersendiri, yang bermakna ia mempunyai satu dokumen yang menerangkan semua peraturan yang perlu dipatuhi sesuatu program atau peranti. Badan antarabangsa seperti Pasukan Bertindak Kejuruteraan Internet (IETF) atau Institut Kejuruteraan Elektrik & Elektronik (IEEE) biasanya menghasilkan atau mengiktiraf piawaian-piawain tersebut. Jika sesuatu sistem mengikut segala peraturan tersebut, ia dikatakan "mematuhi" piawaian tersebut.

Organisasi sistem komputer merupakan cara sesuatu ciri itu dilaksanakan. Ia melihat bagaimana pereka sistem menggambarkan maklumat kepada CPU, ingatan utama dan storan komputer.

## Lihat juga
* I/O
* Komputer
* Sistem legasi
* Sistem pengendalian

## Rujukan
Simpang Pulai

Simpang Pulai ialah sebuah tempat di negeri Perak, berhampiran dengan Ipoh, Gopeng  Dan Kampar.

## Patuan Luar
* Peta Simpang Pulai
Saddam Hussein

**Saddām Hussein al Tikriti** (**Hussein** dibaca juga **Husayn** atau **Hussain**); bahasa Arab: صدام حسين عبدالمجيد التكريتي (28 April 1937-30 Disember 2006) merupakan Presiden Iraq dari 1979 sehingga 2003. Seorang bintang di Parti Ba'ath yang revolusionis, yang memberikan dukungan pan-Arab sekular, modernisasi ekonomi, sosialisme, Saddam memainkan peranan penting dalam kudeta berdarah pada tahun 1968, yang membawa parti tersebut menjadi penguasa. Sebagai wakil presiden di bawah Jeneral Ahmed Bakr yang lemah dan tua, Saddam mengawal ketat konflik antara kerajaan pemerintah dan angkatan bersenjata di saat banyak organisasi mampu menggulingkan pemerintah dengan menggencet badan keamanan.

Sebagai presiden, beliau mengembangkan pengabdian pribadi yang luas dan mempertahankan kekuasaan selama perang Iran-Iraq (1980–1988) dan Perang Teluk Parsi pertama(1991), yang keduanya menyebabkan penurunan drastik standard hidup dan HAM. Walaupun dia dipuji oleh beberapa negara Arab diatas penentangannya terhadap dunia Barat dan sokongannya terhadap Palestin, Amerika Syarikat tetap memandang Saddam dengan banyak kecurigaan pada saat setelah kekalahan Iraq pada tahun 1991 dalam Perang Iran-Iraq. Dia disingkirkan oleh Amerika Syarikat dan sekutunya ketika perang Iraq 2003 dan ditangkap oleh pasukan Amerika Syarikat pada 13 Disember 2003 Dan dihukum gantung sampai mati.

Pada 30 Disember 2006, Saddam Hussein menjalani hukuman gantung sampai mati.

## Rujukans

## Pautan luar
Gunung Bulutumpu

**Gunung Bulutumpu** ialah sebuah gunung yang terletak di Kecamatan Nuhon,  Kabupaten Banggai,  Provinsi Sulawesi Tengah, Indonesia.

Gunung Bulutumpu mempunyai ketinggian 2565 mdpl (metet dari permukaan air laut). Gunung ini merupakan salah satu gunung tertinggi di Provinsi Sulawesi Tengah.
Ada dua versi nama gunung ini, yakni Gunung Hek dan Gunung Bulutumpu
Gunung ini merupakan tipe gunung yang sulit di daki, tetapi bukan berarti tidak ada yang melakukan pendakian di gunung ini.
Untuk mendaki di gunung ini memerlukan waktu 5-6 hari, dengan titik star berada di Desa Damai Makmur, Kecamatan Nuhon.
OALH Primata atau singkatan dari (Organisasi Alam dan Lingkungan Hidup- Primata) adalah Organisasi pemerhati lingkungan yang terletak di Desa Bohotokong, Kecamatan Bunta yang sering melakukan pendakian di gunung ini.

terima kasih 
salam lestari.
ZL

* *Lihat juga*: Daftar gunung di Sulawesi

## Rujukan

www.oalh-primata.blogspot.com
Gunung Daeng Besar

**Gunung Daeng Besar** adalah sebuah gunung yang terletak di daerah Bokat, regensi Buol/Tolitoli, Pulau Sulawesi, Indonesia. Tingginya 1,235 meter.

## Lihat juga
*Daftar gunung di Sulawesi
Ketupat palas

**Ketupat palas** ialah ketupat yang menggunakan daun palas duri sebagai pembungkusnya. Berbeza dengan ketupat daun atau *ketupat nasi* ialah dari segi bentuk, saiz, penggunaan daun untuk membalut dan beras. Ketupat daun atau *ketupat nasi*, dianyam berbentuk empat segi ataupun berbentuk bawang yang menggunakan daun kelapa. Bentuk ketupat palas pula berbentuk tiga segi. Penggunaan beras sebagai isi atau inti ketupat juga berbeza. Beras yang digunakan untuk ketupat palas ini ialah beras pulut, manakala isi ketupat daun menggunakan beras nasi, iaitu beras yang digunakan sebagai makanan harian.

Di kalangan penduduk Pantai Timur Semenanjung Malaysia,Selatan Thailand dan sebahagian di Utara Semenanjung sekiranya ikatan dan balutan ketupat palas yang kemas dan tidak kemas dapat membezakannya iaitu ada jantan dan betina. *Ketupat palas jantan* mempunyai isi atau pulut lebih dibahagian akhir balutan, serta ikatan dan balutannya yang kemas. Manakala, *ketupat palas betina*, saiznya kecil dan tidak mempunyai isi atau pulut lebih dibahagian ikatan atau balutan, serta tidak mempunyai ikatan dan balutan yang kemas. Namun, ini hanyalah sebagai satu gurauan atau sendaan sahaja, agar balutan yang dibuat supaya kemas, rapi dan mengikut tradisi. Cara pemasakan ketupat palas atau *ketupat pulut*, boleh dilakukan secara kukus ataupun rebus.

Ia lebih sedap dimakan dengan rendang ayam mahupun rendang daging. Bagaimana pun, kebiasaan masyarakat di Utara Semenanjung Malaysia akan menghidangkan ketupat palas bersama gulai kari daging.Menu ini popular ketika sambutan Hari Raya.

## Lihat juga
* Ketupat
* Jenis-jenis ketupat
Kuih makmur

**Kuih Makmur** merupakan sejenis kuih yang popular di pantai timur seperti Kelantan dan Terengganu. Ia merupakan sejenis kuih kering ini berbentuk bebola agak bulat diperbuat dari ramuan tepung gandum, telur, minyak sapi atau *butter* dan mempunyai berintikan kacang tanah bergoreng, atau badam dan sebagainya di dalamnya. Oleh itu kadang kala ia juga dikenali sebagai biskut makmur. Selain itu, gula ising digunakan untuk menepung atau menyalut kuih ini, gula kisar juga dijadikan alternatif sebagai bahan gantian untuk gula ising. 

Terdapat beberapa resipi bagi menghasilkan kuih makmur, ada yang hanya menggunakan putih telur dan ada yang menggunakan keseluruhan telur. Kuih Makmur menggunakan putih telur tidak begitu gebu dan  agak rangup, sementara yang menggunakan keseluruhan telur lebih gebu dan lemak, dan rapuh. 

Ketika penyediaan, doh tidak perlu diuli terlalu lama kerana haba dari jari-jemari akan mencairkan lemak di dalam doh dan sekiranya tepung ditambah, kuih makmur yang terhasil akan menjadi keras.

## Asal
Kuih makmur berasal dari kuih Ma'amoul yang popular di Timur Tengah, berkemungkinan dibawa oleh orang-orang yang mengembara atau menuntut di Timur Tengah dan disesuaikan dengan citarasa dan bahan-bahan tempatan yang lebih mudah diperolehi seperti kacang tanah, berbanding resipi asal yang memerlukan kurma, kacang walnut atau pistachio sebagai inti.

Kuih makmur ini popular di Malaysia dan ada terdapat dijual secara meluas terutama pada musim perayaan. Ia amat lazat, mudah dihasilkan dan harganya juga berpatutan.

## Nama

Nama **Makmur** berkemungkinan berasal dari Ma'amoul , sejenis pastri dari Timur Tengah yang mempunyai rupa dan tekstur yang seakan-akan sama. Ianya popular di Syria, Lebanon dan negara-negara Levant lain, terutamanya pada bulan Ramadan.

## Penyebaran
Kuih makmur ini adalah popular diseluruh Malaysia dan jualannya amat menggalakkan. Kuih ini ada dijual di mana-mana, tidak perlu ditempah lebih awal. Bagaimanapun penghasilannya adalah bermusim.

Kuih makmur mempunyai rasa yang amat manis dan berlemak dan ia juga mudah lerai dan hancur, dengan itu kurang digemari kerana dianggap menyelekehkan. Selain itu rasanya yang manis itu menyebabkan seseorang yang memakannya merasa melekit pada tekak atau digelar *lekat ditekak*.

## Dalam budaya popular

Kuih makmur kurang diminati dikalangan golongan muda sebagai makanan harian kerana ia merupakan sejenis kuih yang manis. Selain itu ia dianggap mempunyai kandungan kolesterol yang tinggi dengan itu dianggap kurang baik bagi kesihatan. Ia juga melekit pada jari orang yang memakannya, dan mudah lerai menyebabkan seseorang itu terpaksa berhati-hati ketika memakannya, dan perlu membasuh tangan selepas memakannya.

## Rujukan
Apit-apit (kuih)

**Apit-apit** atau juga dikenali sebagai **kuih semprong, kuih sapit, kuih sepit, kuih kapit, kuih gulong, kuih Belanda, rokok Arab**, merupakan sejenis kuih tradisional Melayu dan Peranakan. 

## Sejarah dan asalnya
Apit-apit telah lama dibuat dan terdapat secara meluas banyak negara seperti Brunei, Indonesia, Malaysia dan Singapura. 

*Apit-apit* memperlihatkan kaitan jajahan antara Indonesia dan Belanda, seperti yang biasa ditemui di sebahagian besar kota besar di Indonesia. Ia dipercayai berasal dari wafer roti telur Belanda. Belanda mempunyai sebuah banyak jenis biskut termasuk biskut wafer nipis yang mirip dengan Apit-apit. Banyak teknik biskut dan kek telah diwariskan kepada orang Melayu oleh Belanda, Inggeris, dan Portugis. Biskut-biskut ini mungkin dibawa ke bahagian-bahagian Malaysia dan Singapura dari Pulau Pinang  dan Melaka oleh Peranakan Cina yang, tanpa mengetahui nama snek Belanda yang mereka hadapi, hanya menyebutnya Kuih Belanda atau Apit-apit.

Meskipun kini ia makanan tradisi kaum Cina, hakikatnya kuih ini juga digemari masyarakat berbilang kaum di nega­ra ini.

Terdapat dua versi apit-apit, iaitu:-
# apit-apit gulung (rokok arab)
# apit-apit lipat (dilipat tiga segi - kuih sepit) Di Brunei, ia dikenali sebagai Sapit.

Kuih ini antara menu penyeri sewaktu dan selepas majlis makan besar pada malam Tahun Baru Cina. Ia ia merupakan hidangan ringkas yang dijadikan pemanis mulut yang dihidang bersama teh panas.

### Penyebaran

Pada masa dahulu, apit-apit hanya dihasilkan semasa hari penting, tetapi kini apit-apit banyak dihasilkan untuk jualan harian. Ia adalah kuih kering dan tahan lama, tetapi perlu disimpan dalam bekas kedap udara. Kini apit-apit dijual secara meluas malah boleh ditempah melalui Internet untuk tujuan borong.

## Resipi
### Bahan-bahan
# ½ kg tepung gandum
# 1 biji kelapa (diambil santannya)
# ½ kg gula pasir 2 cawan tepung gandum
# Sedikit minyak untuk menggoreng
# 3 biji telur 

### Cara penyediaan
# Telur dikepuk/pukul sehingga naik kembang dan gebu.
# Masukkan santan, gula dan tepung, pastikan adunan tidak terlalu pekat dan juga tidak terlalu cair.
# Panaskan minyak di atas api yang sederhana dan tunggu sehingga minyak panas.
# Curahkan adunan ke dalam acuan kuih kapit dan kapit adunan tadi.
# Goreng di dalam minyak panas dengan suhu 100 darjah Celsius.
# Keluarkan adunan tadi lalu digulung atau dilipat. 

## Rujukan
  

## Pautan luar
*Kuih Kapit aka Love Letter
* Recipe Love Letters (Kuih Kapit) Made the Traditional Way | Virtual Malaysia 
*Kuih Belanda 
*Originality of kuih belanda in Medan
* Kuih Sepit
Gunung Gumbasa

Gunung Gumbasa
imej:Gunung Gumbasa|thumb|center|250px|Gambar Gumbasa.
*Gambar *
Maklumat ringkas


Nama:Gunung Gumbasa
Tinggi:1990
Daerah:Sigi Biromaru
Regensi:Donggala
Pulau:Sulawesi Tengah
Negara:Indonesia

Maklumat lanjut

Tambah maklumat lanjut 
di sini jika ada.



## Pengenalan
Gunung Gumbasa adalah sebuah gunung yang terletak di daerah Sigi Biromaru, regensi Donggala, pulau Sulawesi, Indonesia.

Gunung Gumbasa mempunyai ketinggian setinggi 1990 meter.

## Ulasan
Lihat juga Daftar gunung di Sulawesi

## Pautan luar
*
Gunung Kaladidi

**Gunung Kaladidi** ialah sebuah gunung yang terletak di daerah Pamona Selatan, keregenan Poso, pulau Sulawesi, Indonesia. Tingginya 1,427 meter.

* Lihat juga: Daftar gunung di Sulawesi
Teh Fatimah bt Daud

**Teh Fatimah bt Daud** merupakan ibu kepada Allahyaraham Tun Abdul Razak Dato' Hussein, perdana menteri Malaysia yang ke dua.
Hussein bin Mohd Taib

Allahyarham Orang Kaya Indera Shahbandar Dato' Haji **Hussein bin Mohd Taib** (31 Mac 1898 – 6 April 1950) merupakan bapa kepada Allahyarham Tun Abdul Razak Dato' Hussein, Perdana Menteri Malaysia yang kedua. Beliau pernah berkhidmat sebagai Pegawai Daerah Bentong dan Pegawai Daerah Temerloh sebanyak 2 kali pada tahun 1926-1926 dan 1946-1949. Beliau diberi gelaran Orang Kaya Indera Syahbandar (O.K.I.S) yang kesembilan.
Muzium Tentera Darat

Muzium Kor Armor Diraja di Kem Sunggala, Port Dickson. 

## Lokasi
Muzium Kor Armor Diraja terletak di Kem Sunggala, Port Dickson, kira-kira 70 kilometer dari Kuala Lumpur. Perjalanan melalui Lebuh raya Utara Selatan dan susur keluar di Plaza Tol Port Dickson. Ia dibuka setiap hari Rabu sehingga Ahad dan ditutup pada setiap hari Isnin dan Selasa. Waktu operasi bermula Jam 10 pagi sehingga 5 petang setiap hari waktu dibuka.

Muzium kecil di daerah terkenal itu sebenarnya terpencil, walaupun kedudukannya sangat strategik; betul-betul di tepi jalan dan sangat mudah dilawati. Bermula 1 Januari 2025, Muzium Tentera Darat mengenakan bayaran tiket masuk kepada pengunjung setelah beroperasi secara percuma sejak 19 tahun lepas. bayaran bermula dengan harga RM2 untuk dewasa Warganegara manakala kanak-kanak berumur tujuh hingga 12 tahun, Orang Kurang Upaya (OKU) dan warga emas dikenakan bayaran RM1. bagi Bukan warganegara akan dikenakan RM5 untuk dewasa dan RM2 untuk kanak-kanak, OKU, dan warga emas. Bayaran dikenakan untuk menampung kos penyelenggaraan pusat pelancongan.

## Keistimewaan
Muzium Kor Armor  menyimpan catatan sejarah perkembangan rejimen perisai negara yang banyak berjasa kepada generasi hari ini. Rejimen Kor Armor adalah pasukan perisai tertua dalam pasukan infantri Angkatan Tentera Malaysia (ATM).

1 September 1952 ditubuhkan  Rejimen Persekutuan dan Rejimen Kereta .

1960 ditukar  nama kepada Kor Peninjau Persekutuan.

1960- 1962  berkhidmat di Congo (Zaire) selama tiga tahun bermula 1960 hingga 1962.

Pada 16 September 1967   nama kor ditukar kepada Kor Peninjau Malaysia sempena penubuhan Malaysia pada tarikh keramat itu.

Mei 1979 tukar nama kepada Kor Peninjau Diraja pula dan   Kor Kavalri Diraja (Disember 1979)  1986 kepada Kor Armor Diraja.

Memainkan peranan ketika zaman darurat, konfrontasi Malaysia-Indonesia dan tragedi berdarah 13 Mei 1969.

Dipamerkan gambar Kapten Rahman Mohamed yang dianugerahkan gelaran Perwira Darurat . Beliau  membunuh 17 komunis dan menawan 10 lagi dalam Operasi Jalan Raja dari Tembirat ke Jemukan, Sarawak pada 1970.

Gambar penerima pingat Pahlawan Gagah Berani seperti Leftenan Salehudin, Lee Ah Pow, N H Siebel, Lans Koperal Choo Wah Soon, Kapten Maurice Shye, Sarjan Osman serta Perwira Konfrontasi, Leftenan Taip Sulaiman tergantung megah di dinding muzium.

Pelbagai peralatan komunikasi, pelbagai jenis pakaian tentera, termasuk pakaian istiadat serta pelbagai kelengkapan pakaian seperti lencana pangkat, butang kulit peninjau dan ‘chain mail’ iaitu lambang khas pasukan armor.

Di luar muzium, dua kereta perisai Cindai dan Bistari menunggu untuk ‘dicuba’. Duduk di bangku pemandu dalam kereta perisai yang penuh peralatan besi, rasa nafas seakan terhenti. Sempit dan sesak. Pandangan keluar pula hanya melalui tingkap kecil selebar tiga jari.

Setiap kali beroperasi, kereta perisai ini membawa 10 tentera, termasuk peluru dan senjata lain. Turut dipamerkan  ialah kereta kebal yang ditemui di Semenyih, Selangor.
Tanjung

**Tanjung** ialah bahagian daratan yang menganjur ke laut kerana batuan keras tidak dapat dihakis oleh ombak laut.

Bahagian yang bersebelahan dengan tanjung ialah teluk. Teluk ialah bahagian pantai yang landai dan dihakis oleh ombak laut.

Contohnya Teluk Kemang di Negeri Sembilan dan Tanjung Tuan di Melaka.

## Lihat juga
* Semenanjung
Sungai Ujong

**Sungai Ujong** atau **Sungei Ujong** (Jawi: سوڠي اوجوڠ) ialah daerah adat (luak) yang meliputi dua daerah di Negeri Sembilan, iaitu daerah-daerah Seremban dan Port Dickson. Luak ini turut menaungi Luak Linggi yang terletak berhampiran dengan sempadan negeri Melaka.

Luak ini diperintah oleh seorang Undang yang dilantik dari suku waris Dato' Kelana iaitu Waris di Darat. Seorang lagi pembesar luak ialah Dato' Shahbandar iaitu pemimpin bagi penduduk Waris di Air.

Sungai Ujong ialah nama lama bagi Seremban. Sebelum itu ia pernah dikenali sebagai "Sening Ujong". Dalam kalangan penduduk Cina tempatan, mereka memanggil Seremban sebagai 芙蓉 (Hanyu Pinyin: *Fúróng*; Perumian Kantonis Yale: *Fùhyùhng*; Jyutping: *Fu4 jung4*, ) berdasarkan fonetik sepadan dalam bahasa Kantonis bagi "Ujong".

## Sejarah

Sungai Ujong menjadi lokasi penting dalam sejarah. Parameswara pernah singgah di **Sening Ujung** (nama lama Sungai Ujong) dan melantik seorang menteri untuk mewakilinya disitu, sebelum baginda tiba di pinggir muara Sungai Bertam (nama lama Sungai Melaka) untuk mendirikan kerajaan di situ.

Sebelum 1760, Dato'-dato' Undang Luak Sungai Ujong menggunakan gelaran Dato' Penghulu Menteri, iaitu gelaran yang diwarisi sejak kedatangan Parameswara ke Sungai Ujong sebelum pengasasan Kesultanan Melayu Melaka.

Mengikut Sejarah Melayu, ketika Sultan Muzaffar Shah memerintah Melaka (1445-1458) Sungai Ujong adalah di bawah pegangan Bendahara Paduka Raja Tun Perak dan Seri Nara Diraja Tun Ali. Ketika pemerintahan Sultan Mansur Shah (1456-1477), Dato Penghulu Menteri di Sungai Ujong dicatatkan bernama Tun Tuakal.

Bagaimanapun, Tun Tuakal dihukum bunuh oleh Sultan Mansur Shah dan sejak itu Sungei Ujong diperintah oleh Seri Nara Diraja Tun Ali dan keturunan beliau sehingga hari ini. 

Riwayat Sungai Ujong dan catatan Belanda merekodkan pada sekitar 1640-an, Bendahara Kesultanan Johor Lama, Tun Jenal yang bergelar Bendahara Skudai (keturunan Seri Nara Diraja Tun Ali) menetap di Sungai Ujong dan berkahwin dengan ketua tempatan, iaitu seorang wanita dikenali Batin Sibu Jaya.

Perkahwinan itu melahirkan Dato Kelambu (Muhammad Tumbu) , To' Musang, Dato' Semerga dan To' Seri Mani. Dato Kelambu dan To' Musang mewarisi pemerintahan Sungei Ujong daripada Tun Jenal selaku Dato' Penghulu Menteri Sungai Ujong dan berkuasa di darat.

Manakala Dato' Semerga mewarisi pegangan Tun Jenal yang meliputi laluan air (sungai) dan kawasan pantai di Luak Sungei Ujong. Keturunan Dato' Semerga kemudian diiktiraf oleh Sultan Johor sebagai Dato' Shahbandar Sungai Ujong sejak 1715.

Keturunan Dato Kelambu (Muhammad Tumbu) dan To' Musang dikenali sebagai Waris Klana dan kekal memerintah luak Sungai Ujong sebagai Dato Penghulu Menteri sehingga 1760, apabila Dato Bador mula menggunakan gelaran Dato' Klana Petra selepas memperoleh cop mohor kebesaran dan perakuan kedaulatan sebagai pemerintah Sungai Ujong daripada Sultan Johor.

Oleh kerana kawasan ini kaya dengan bijih timah, kawasan ini menjadi rebutan hangat antara pemimpin tempatan dan juga Inggeris.

## Lihat juga

*Luak Tanah Mengandung
*Luak Linggi

## Rujukan
Taman Burung Langkawi

**Taman Burung Langkawi** terletak di Kampung Belanga Pecah, Pulau Langkawi, Kedah.

## Sejarah
Kos pembangunan sebanyak RM9 juta di kawasan seluas lima hektar dan dibuka kepada orang ramai mulai 2003, kini muncul antara daya tarikan baru di pulau sumpahan Mahsuri itu. Taman ini telah dirasmikan oleh Menteri Besar Kedah, Datuk Seri Syed Razak Syed Zain.

## Tarikan
Terdapat 2,500 ekor burung daripada 150 spesies, keindahan dan kehijauan lanskap taman itu berjaya menarik ramai pelancong dari dalam dan luar negara terutama pada musim cuti persekolahan.

Kira-kira 70 peratus burung yang ditempatkan di situ dibawa masuk dari luar negara termasuk Afrika, Amerika Selatan, Papua New Guinea, Belanda, Belgium dan Australia.

Syarikat KTB Success Sdn Bhd  selaku pengurus taman telah membawa masuk 20 ekor kakaktua dari Amerika Selatan dengan setiap satu berharga RM3,000, selain kuang mas, flamingo, jampuk dan cenderawasih raja.

Spesies tempatan termasuk burung enggang, kuang, murai batu, burung hantu, helang, serindit, merpati, ruak, tempua dan tiung.

Apabila fasa kedua siap,  haiwan lain seperti  kanggaru, arnab, memerang, tupai dan beruk akan dibawa masuk bagi menjadikannya lebih ceria dan menarik.

Terdapat 2,500 burung eksotik dan jarang ditemui terbang bebas dalam sebuah sangkar gergasi yang dibina khas bagi mengekalkan habitat asal burung yang mesra alam.

Pengunjung boleh mendekati burung ketika berada dalam sangkar kerana kebanyakannya daripada spesies jinak. Sangkar bersaiz kira-kira 50 meter lebar dan 60 meter panjang serta tinggi 12 meter itu menyediakan laluan pejalan kaki berbumbung untuk  memudahkan pengunjung menyaksikan habitat burung secara lebih dekat.

Pelawat yang berada dalam sangkar itu akan berada seolah-olah di tengah hutan belantara dan hanya kedengaran kicauan burung serta aliran air terjun yang sejuk dan nyaman. Hiasan landskapnya pula mengambil kira ciri-ciri semula jadi yang ditanam pokok hutan menghijau bagi menimbulkan suasana sebenar kehidupan burung.

Pengunjung juga dibenarkan memegang, memberi makan dan merakamkan gambar bersama burung jinak di taman berkenaan, tetapi jangan keterlaluan kerana kelakuan mereka diawasi pihak pengurusan menerusi litar tertutup.

Pihak taman  membelanjakan kira-kira RM400 sehari untuk membeli pelbagai jenis makanan burung termasuk buah-buahan dan bijirin.
Bangunan Kereta Api Tanah Melayu

**Bangunan Kereta Api Tanah Melayu** dibina pada tahun 1885 dengan seni bina orang Moor. Ibu pejabat pentadbiran Keretapi Tanah Melayu terletak bertentangan dengan stesen kereta api yang menguruskan hal-hal berkaitan pengangkutan kereta api.

Bangunan ini terletak berhampiran dengan Stesen Keretapi Kuala Lumpur.
Pulau Payar

**Pulau Payar** merupakan salah satu daripada empat pulau yang terletak dalam Taman Laut Pulau Payar, Kedah. Pulau ini merupakan pulau terbesar dalam Taman Laut Pulau Payar dengan keluasan 31.2 hektar. Pulau ini juga telah digazetkan sebagai taman laut pada tahun 1994 di bawah Akta Perikanan 1985 (Pindaan 1993). 

## Geografi
Pulau Payar mempunyai keluasan sebanyak 31.2 hektar dengan panjang kira-kira 1.75 km dan lebar lebih kurang 500 meter. Daratan pulau ini meningkat ke 80-90 meter melebihi paras laut ke kawasan paling tinggi. Garis pantai pulau ini lebih kurang 3.35 km dengan kawasan pantai yang sangat terhad dan tanah rata tanpa sumber air tawar. Terdapat empat pantai berpasir di sebelah timur pulau ini. Pantai di sepanjang timur barat dipenuhi batuan dan cenuram yang curam serta saluran yang terbentuk oleh ombak.Seluruh pulau diliputi dengan tumbuhan yang padat. Terdapat beberapa pulau lain yang terletak berdekatan dengan pulau ini iaitu Pulau Kaca, Pulau Lembu dan Pulau Segantang.

## Tarikan
Di sekitar pulau, terdapat denai pejalan kaki khas dan pemandangan yang boleh dilihat termasuklah keluang endemik, biawak dan *shore pit viper*, memerhatikan burung dari 21 spesies burung liar seperti lang siput, *crested serpent eagle* dan pergam.

## Perhubungan
Terdapat tiga pintu masuk utama ke Taman Laut Payar. Laluan paling hampir adalah dari Kuala Kedah. Perjalanan menggunakan bot mengambil masa 30 minit dari Kuala Kedah, dan dari Pulau Langkawi mengambil masa lebih kurang 1 jam. Perkhidmatan feri juga boleh didapati dari Pulau Pinang dan pengunjung akan sampai ke Pulau Payar dalam masa kira-kira dua jam. Perkhidmatan feri dari Pulau Langkawi dan Pulau Pinang boleh didapati setiap hari.

## Rujukan
Kampong Gelam, Singapura

**Kampung Gelam** (Jawi: **كمڤوڠ ڬلم**) merupakan sebuah kawasan kejiranan yang terletak di negara Singapura, di hulu Sungai Singapura. Suatu ketika dahulu, kampung ini menjadi penempatan awal masyarakat Bugis dan Jawa .Kampung Gelam mendapat namanya sempena nama pokok 'gelam' yang terdapat diseluruh Si ga pu ra hingga kini. Masjid  Besar Negara Singapura merupakan Masjid Sultan, Istana Kampong Gelam kini dikenali Taman Pusat Warisan Melayu dan kawasan perkampungan tradisional Melayu merupakan antara lokasi menarik yang menyimpan 1,000 rahsia khazanah sejarah awal pembentukan Si ga pu ra.

Semua tempat ini, yang dibina ketika zaman pemerintahan British telah dibaik pulih dan diselenggara pemerintah Singapura dengan kerjasama Lembaga Pelancongan Singapura (S.T.B.) selepas ia dikenal pasti dapat menjadi produk pelancongan.

## Tarikan
### Makanan
Restoran Tepak Sirih, Tambuah Mas dan Hajah Maimunah menjadi pilihan ramai berikutan tiga restoran ini mampu memenuhi cita rasa pelanggan, selain seni bina serta hiasan dalaman pemilik restoran yang antik memberi perasaan yang sesuai dengan tema hidangan. Hidangan Jawa, Bugis dan Peranakan turut serta disediakan.

Restoran Tambuah Mas terkenal dengan hidangan istimewa kari kepala ikan,  asam pedas dan tauhu telur, manakala Restoran Hajah Maimunah pula popular dengan masakan rumah seperti siput sedut, ayam kailasan, ikan pari bakar dan urap-urap.

Restoran Tepak Sireh bukan sekadar menjadi tempat orang ramai dan tetamu khas yang bertandang ke majlis perkahwinan bersantap, malah muzium khas yang mempamerkan sejarah dan latar belakang pemilik restoran itu. Hidangan istimewa seperti nasi tumpang, nasi kuning, nasi rawon dan sayur lodeh.

## Lihat juga
* Gedung Kuning
* Taman Warisan Melayu
* Tanah Perkuburan di Jalan Kubor

## Bacaan lanjut
* Lembaga Warisan Negara (2006), *Discover Singapore – Heritage Trails*, ISBN 981-05-6433-3
* G. Byrne Bracken (2004), *A Walking Tour: Singapore*, Times Editions, edisi ke-2, ISBN 981-232-630-8

## Pautan luar

* Kampong Gelam - Mosque.org.sg 
* Jelajah maya 360 darjah di Kampong Gelam
* Gaya rumah kedai di Kampong Gelam - Penguasa Pembangunan Semula Bandar
Masjid Sultan

**Masjid Sulṭan** di Muscaṭ Street merupakan Masjid Singapura terletak di Kampung Gelam. Namun demikian, masjid ini seumpama Masjid Negara merupakan masjid yang terutama di Singapura.

## Sejarah
Apabila Singapura diserah kepada penjajah British pada 1819, pemerintah Temenggong Abdul Raḥman serta Tunku Ḥusin Shah dari Johor, diberi pampasan wang dari British. Mereka turut diberi wang pajakan serta wang pampasan tanah untuk mentadbir/menjajah semayam mereka yang terletak dalam Kampung Gelam. 

Sekeliling kawasan Kampung Gelam diutamakan oleh Yahudi British untuk orang Melayu serta juga orang yang beragama Islam. Sepanjang ini, Tunku Ḥusin membina istana beliau dan telah menetap keluarga serta kerabat daripada Kota Tanjung Pinang, Pulau Penyegat. Kerabat Tunku dan Temenggong, yang kebanyakkan berasal dari Kepulauan Riau, Melaka dan Sumatera, turut dibawa untuk menetap di kawasan tersebut.

Tunku Husin mengkehendaki hasrat membina masjid yang seṭaraf dengan kedudukan. Beliau membina sebuah masjid berdekatan tempat persemayaman dari tahun 1824 ke 1826 juga wang disumbang dari Syarikat Hindia Timur Inggeris. Masjid ini mulanya berupa seperti masjid biasa di Nusantara yang berbumbung piramid lapis tiga yang merupa senibina umum pada ketika itu. 

Masjid ini mula diselenggara cucu Tunku, iaitu Alauddin Shah hingga 1879. Pada 1914, kerajaan penjajah melebarkan penetapan sewa pada tanah dirinya masjid yang mulia ini pada tahun 1899. Sebuah pengurusan lembaga amanah ditubuh untuk menjaga penyelenggaraan masjid. 

Temasik atau Singapura pada 1900-an mula menjadi pusat perniagaan Islam serta menarik pedagang untuk bermukim di sekitar Kampung Gelam. Disebab masjid sedia ada tidak mampu menaungi jumlah umat Islam yang makin meningkat serta menjadi usang, pengurusan pemegang amanah Masjid Sulṭan berkeputusan untuk membangun sebuah bangunan masjid yang lebih besar pada 1924.

Jurubina Denis Santry dari firma Swan and Mac Laren yang dipilih pada rangka, dalam rencana pembinaan, mencontohi lapangan dari masjid di benua India dan tanah Arab yang menggabung ciri menara dan birai. Penyiapan masjid  mengambil empat tahun,siap dibina tahun 1928.  

Gambaran Bentuk Masjid Sulṭan tidak berubah sejak dibina semula pada 1924, tetapi hanya kerja pembaik pulihan dilakukan pada ruangan utama sembahyang pada 1960an serta penambahan sebuah bangunan baharu dalam 1993. Masjid ini diisytiharkan oleh Pemerintah Singapura, sebagai Bangunan atau Monumen Kebangsaan pada 14 Mac 1975. Kini, badan pengurusan Masjid Sulṭan diselia oleh Majlis Ugama Islam Singapura (MUIS).

## Rujukan
* 

## Pautan luar

* Senibina Masjid Sultan
* Laman rasmi Masjid Sultan
Taman Warisan Melayu

Taman Warisan Melayu terletak di Kampong Gelam, Singapura. 

Taman Warisan ini wujud sejak zaman pemerintahan British bukan saja menjadi destinasi pelancongan semata-mata, malah ia juga muzium dan pusat menjalankan pelbagai aktiviti kebudayaan kaum Melayu.

Yayasan Warisan Melayu bekerjasama dengan  STB , sentiasa mengadakan pelbagai program seperti teater, tarian dan nyanyian tradisional Melayu, pertandingan membuat tembikar dan kain batik.

Taman Warisan Melayu  telah dibaik pulih sepenuhnya dan dibuka kepada orang ramai. Seluruh kampung itu yang dihiasi lampu berwarna-warni dibanjiri umat Islam yang berbuka puasa.

Taman Warisan Melayu dinaik taraf bukan saja untuk menarik minat penduduk Islam negara ini dan pelancong, tetapi juga mempromosikannya sebagai destinasi kedua terpenting ketika Ramadan dan Aidilfitri selepas Geylang Serai.

Kampung Glam yang bermandikan cahaya lampu hiasan menjadi tumpuan pelancong membeli-belah dan umat Islam sibuk membeli juadah berbuka puasa di bazar Ramadan, selain membuat persiapan menyambut lebaran.
Bot penampang

Bot penambang terdapat di tebing sungai Perak kerana tidak ada jambatan melintasi Sungai Perak yang lebar. Ada beberapa lokasi di mana bot penampang dijalankan. Suatu ketika dahulu bot penambang terdapat di Pasir Salak , Kampung Gajah ,Teluk Intan dan Kuala Kangsar.

Tambangya murah iaitu 30 sen sahaja untuk satu hala. Biasanya motosikal , basikal dan barang-barang boleh diletakkan di dalam bot penambang. Pelajar sekolah menengah akan menaiki bot penambang untuk ke Sekolah Menengah Dato Seri Maharaja Lela yang terletak di Kampung Gajah.

Setelah adanya jambatan dbina pada tahun 1987 merentasi Sungai Perak antara Kampung Gajah dan Pasir Salak , pengusaha bot penambang tidak dapat cari makan, terpaksa mencari pekerjaan lain. Antara pengusaha bot penambang yang terlibat ialah di Kampung Pasir Salak, Selat Pulau, Bandar Tua , Kampung Air Mati dan Kampung Pebayan.

Di Kuala Kangsar , bot penambang juga tidak beroperasi lagi kerana tidak mendapat sambutan dari orang ramai. Walaupun tambangnya semurah kuih 30 sen, perkhidmatan ini telah ditamatkan.

Tambahan pula bot dah bocor dan tidak lagi menguntungkan dan tidak mampu menampung kos perkhidmatan yang semakin meningkat.

Kini bot penampang diganti dengan dua bot yang membawa pengunjung belayar selama 30 minit menyusuri Sungai Perak setiap hujung minggu di tebing Kuala Kangsar.

Bermula dari Jeti Bot Penambang, penumpang dibawa belayar menuju ke Jambatan Sultan Abdul Jalil, kemudian berpatah balik sehingga sampai ke Jeti Padang Kawad berhampiran Istana Iskandariah.

Perkhidmatan menyusuri Sungai Perak bermula dari jam 11 pagi hingga 6 petang, dengan kapasiti 15 penumpang dewasa dan setiap bot dilengkapi jaket keselamatan.

Tiba di Jeti Padang Kawad, pengunjung boleh mengelilingi bandar diraja ini menaiki bas persiaran melalui pakej ‘Chandan Trail’ bermula di Istana Iskandariah, Muzium Diraja Kuala Kangsar dan Galeri Sultan Azlan di Bukit Chandan.
Bazar Kraf Kuala Kangsar

Bazar Kraf dibina di tepi Sungai Perak di Kuala Kangsar . Terdapat pelbagai barang kraftangan tempatan pada harga berpatutan, termasuk bubu hiasan, bakul rotan, tikar mengkuang, tudung saji rotan atau nipah, karangan laut dan barangan besi.

Barangan daripada kain baldu bertekat benang emas biasanya dijadikan kelengkapan perkahwinan, antaranya tepak sirih, bantal, kipas tekat benang emas, cadar dan hiasan dinding.

Tudung saji nipah berhias bunga tekad tidak lagi dijual, sebaliknya digantikan bunga tampal. Tudung saji itu dibuat oleh orang tua-tua di sekitar Perak dan semakin sukar diperolehi.

Jika seni kraf ini tidak dipelajari dan dipelihara, tentu satu hari nanti kita akan kehilangan satu budaya berharga yang tidak mungkin dapat dicari gantinya.

Walaupun tiada gedung beli-belah, namun kuasa membeli di Kuala Kangsar tidak kalah. Mana tidaknya, selain bazar kraf tangan, di sini ada banyak kedai menjual barang pada harga borong, terutama pakaian dan barang keperluan harian lain.

## Makanan
Medan Cendol dan Laksa dibina bersebelahan bazar kraf dan Laman Budaya.Di sini terkenal dengan masakan kampung dan ikan bakar.
Anda dapat makan Laksa panas dan cendol lemak manis yang sejuk sambil memerhatikan keindahan Laman Budaya.
Gunung Kalangkangan

Gunung Kalangkangan
imej:Gunung Kalangkangan|thumb|center|250px|Gambar Kalangkangan.
*Gambar *
Maklumat ringkas


Nama:Gunung Kalangkangan
Tinggi:2432
Daerah:Baolan
Regensi:Buol/Tolitoli
Pulau:Sulawesi Tengah
Negara:Indonesia

Maklumat lanjut

Tambah maklumat lanjut 
di sini jika ada.



## Pengenalan
Gunung Kalangkangan adalah sebuah gunung yang terletak di daerah Baolan, regensi Buol/Tolitoli, pulau Sulawesi, Indonesia.

Gunung Kalangkangan mempunyai ketinggian setinggi 2432 meter.

## Ulasan
Lihat juga Daftar gunung di Sulawesi

## Pautan luar
*
Gunung Larowanga

Gunung Larowanga
imej:Gunung Larowanga|thumb|center|250px|Gambar Larowanga.
*Gambar *
Maklumat ringkas


Nama:Gunung Larowanga
Tinggi:1832
Daerah:Mori Atas
Regensi:Poso
Pulau:Sulawesi Tengah
Negara:Indonesia

Maklumat lanjut

Tambah maklumat lanjut 
di sini jika ada.



## Pengenalan
Gunung Larowanga adalah sebuah gunung yang terletak di daerah Mori Atas, regensi Poso, pulau Sulawesi, Indonesia.

Gunung Larowanga mempunyai ketinggian setinggi 1832 meter.

## Ulasan == Lihat juga [[Daftar gunung di Sulawesi]]

## Pautan luar
*
Gunung Lontio

**Gunung Lontio** adalah sebuah gunung yang terletak di daerah Bunta, regensi Banggai/Bangkep, pulau Sulawesi, Indonesia. Tingginya 1,071 meter.

## Lihat juga
* Daftar gunung di Sulawesi
Aura (kumpulan nasyid)

Kumpulan **Aura ** merupakan sebuah kumpulan penyanyi kanak-kanak yang berbakat dari segi suara dan gaya persembahan dan aktif di Malaysia.  Kumpulan ini menyampaikan lagu-lagu nasyid kanak-kanak yang membawakan lagu kisah-kisah nabi.

Kumpulan ini telah menghasilkan album Kisah Kisah Nabi yang merupakan sebuah album kreatif dengan pendekatan yang menarik dan memberi bimbingan bagi kanak-kanak. Album ini juga bertujuan untuk memudahkan kanak-kanak mengetahui cerita nabi menerusi lagu yang diperdengarkan.

Menerusi album yang dinyanyikan oleh Hariz dan Haniz Mohd. Radzi, Mohamad Anif Adenan, Raja Shah Hanis Raja Shaidi , kanak-kanak berpeluang mendengar kisah nabi melalui lirik. Konsep yang berbeza ini bertujuan memberi nafas baru kepada konsep persembahan nasyid yang lebih kreatif dan sesuai dengan peredaran zaman.

Dalam album ini, para pendengar terutamanya kanak-kanak dapat mengikuti kisah Nabi Yusuf a.s (Sebelas Bintang), Nabi Nuh a.s (Bahtera Nuh), Nabi Musa a.s & Firaun (Peti Bayi Kecil), Nabi Ibrahim a.s (Namrud Lawan Nyamuk), Nabi Yunus a.s (Ditelan Ikan Nun) dan nabi Muhammad s.a.w serta cerita-cerita menarik lain. Kebanyakan lagu-lagu dalam album ini lebih menjurus kepada irama pop tapi masih lagi mengekalkan elemen muzik nasyid. Penyampaian cerita menerusi lagu diyakini dapat memudahkan kanak-kanak mengingati cerita bersejarah dengan pantas.

## Diskografi
## Album
* Kisah Kisah Nabi 

### Lagu-lagu
:-Bahtera Nuh AS
:-Ditelan Ikan Nun
:-Sebelas bintang
:-Namrud Lawan Nyamuk
:-Rumahku Syurgaku
:-Al Anbiya
:-Nabi Muhammad Yang Terpuji
:-Dengarlah Kisah Nabi
:-Peti Bayi Kecil
:-Si Kaya Yang Ingkar

## Pautan luar
* Aura nyanyikan kisah Nabi
KU2

Kumpulan **KU2 ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu.

## Ahli Kumpulan
Kumpulan ini asalnya terdiri daripada dua orang iaitu Kuman dan Kumin, tetapi, untuk *Album Baru Aku!*, BJ telah menggantikan Kumin. Kumin kembali menyertai KU2 untuk album kompilasi *The Best of KU2*.

## Diskografi
### Album
**1. Motivasi (1995)**

01 Nicky & Rozie

02 Lagu Melayu

03 Kau Keluar Dengan Siapa

04 Surat Untuk Ayahanda, Bonda

05 Tak Tahu

06 Motivasi

07 Baliklah Jang

08 Parti Demokrasi

09 Biarkan

10 Alasan

**2. Evolusi (1997)**

01 Boria 97

02 Nicky & Rozie II

03 Dengki

04 Blues Untuk Aku

05 Jauhkan!

06 Aku Benci Spiral

07 Pesan Ibu Bapa

08 Tapi Kau Takde!

09 Maysan

10 Tidur (Hari Dah Malam)

**3. Album Baru Aku! (1999)**

01 Album Baru Aku

02 Pertemuan Di Lebuh Raya

03 Marka KL

04 Tak Tahan Lagi

05 Mana Ada Jalan

06 Kasihku

07 Peduli Apa Aku

08 Gadis Ayu

09 Badut Kota

10 Metalabbacow

11 Uwan

**4. ''The Best of KU2 (2001)**''

01 Nicky & Rozie

02 Pertemuan di Lebuh Raya

03 Nina

04 Aku, Kau & Kita

05 Biarkan

06 Uwan

07 Blues Untuk Aku

08 Kau Keluar Dengan Siapa

09 Salmah!

10 Nicky & Rozie II

11 Jauhkan!

12 Kasihku

13 Pesan Ibu Bapa

14 Puteri Oh Puteri

15 Gadis Ayu

16 Lagu Melayu

## Pautan luar
Ahmad bin Syafie

**Ahmad bin Syafie** merupakan ahli kumpulan Rabbani. Beliau dilahirkan pada  di Sabak Bernam, Selangor.

## Pautan luar
* http://www.geocities.com/Broadway/Orchestra/2517/rahmat.htm
Mohamad Asri bin Ibrahim

**Mohamad Asri bin Ibrahim** (3 Ogos 1969 – 13 Ogos 2009) merupakan seorang penyanyi Malaysia, terkenal sebagai penyanyi utama kumpulan nasyid Rabbani.

## Penglibatan ketika bersama Rabbani
Beliau bersama-sama ahli-ahli kumpulan Rabbani yang lain menghasilkan album pertama berjudul 'Rabbani' pada tahun 1997.  Setelah mendapat penerimaan yang baik dari orang ramai dan meraih kejayaan demi kejayaan, Rabbani berjaya mengeluarkan lapan lagi buah album.

Lagu-lagu nasyid Rabbani menggabungkan unsur-unsur moden kontemporari untuk menarik minat pendengar tanpa mengira usia.

Antara anugerah yang diterima termasuklah Anugerah Industri Muzik (AIM) seperti Album Nasyid Terbaik 2001 (Iqrar - 1421), Vokal Berkumpulan Terbaik Dalam Album 2001 (Iqrar-1421), Album Terbaik 2001 (Iqrar-1421), Album Nasyid Terbaik 2002 (Intifada), Album Nasyid Terbaik 2003 (Qiblat) serta Album Nasyid Terbaik 2009 (Nostalgia Nada Murni) dan Lagu Nasyid Terbaik 2009 (Bila Nur Melimpah Di Hati).

## Keluarga
Isteri: Halizah Shahzan  Anak: 6 orang

## Meninggal dunia
Ustaz Asri disahkan meninggal dunia kira-kira pada jam 11 pagi, 13 Ogos 2009 akibat serangan jantung di Pusat Perubatan Pantai, Kuala Lumpur. Beliau berusia 40 tahun. Beliau menghidap penyakit darah tinggi dan kencing manis.

Menurut saksi, beliau meninggal dunia selepas pengsan semasa memberi ucapan ketika sidang media program 'Syahadah' di Angkasapuri, Radio Televisyen Malaysia kira-kira pada pukul 10.30 pagi. Program ini merupakan tahun ke-5 Mohd Asri terlibat sama. Beliau terpilih sebagai penyeri majlis dan sebagai penyanyi untuk menyanyikan lagu tema program Syahadah.

Selepas pengsan, beliau dikejarkan ke Pusat Perubatan Pantai (PMC) di Bangsar untuk pemeriksaan. Jenazah disembahyangkan di Masjid Kampung Bukit Lancung, Shah Alam dan dikebumikan di Tanah Perkuburan Islam Majlis Bandaran Shah Alam di Seksyen 21, Shah Alam selepas Solat Asar.

## Rujukan

## Pautan luar
* Laman rasmi Rabbani 
* Video Youtube - TV3: Mohamad Asri bin Ibrahim Rabbani Meninggal Dunia
Mohd Asri bin Ubaidullah

**Mohd Asri bin Ubaidullah** merupakan salah seorang anggota Rabbani. Beliau dilahirkan pada 20 Disember 1971 di Sungai Besar, Selangor.

## Pautan luar
*  RABBANI